《送吴子谦西上》
宋代·林希逸

君家学问富源流，世守书窗志未酬。曾记麒麟初抱日，喜看雕鹗再横秋。

龙飞恩数优多士，胪唱声名占上流。我为汝翁期望汝，捷书闻日报溪头。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。